PATVIRTINTA

Josvainių socialinio ir ugdymo centro

Direktoriaus įsakymas

2020 m. sausio 8 d. sprendimu Nr. V1-8

**ATLYGINIMO DYDŽIO UŽ VAIKŲ IŠLAIKYMĄ JOSVAINIŲ SOCIALINIO IR UGDYMO CENTRO, VYKDANČIO IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠAS**

**I SKYRIUS**

**BENDROSIOS NUOSTATOS**

1. Atlyginimo dydžio už vaikų išlaikymą Josvainių socialiniame ir ugdymo centre, vykdančio ikimokyklinio ir priešmokyklinio ugdymo programas, tvarkos aprašas (toliau – Aprašas) reglamentuoja ikimokyklinio ir priešmokyklinio amžiaus vaikų maitinimo, švietimo ir kitoms reikmėms įsigyti atlyginimo nustatymo, lengvatų taikymo, atlyginimo surinkimo tvarką.

2. Aprašo tikslas – gauti iš tėvų (globėjų) atlyginimą už vaikų išlaikymą, sudaryti sąlygas Josvainių socialiniam ir ugdymo centrui (toliau – Centras) organizuoti vaikų maitinimą, švietimo ir kitų reikmių įsigijimą.

3. Apraše vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**ATLYGINIMO DYDŽIO UŽ VAIKŲ IŠLAIKYMĄ NUSTATYMAS**

4. Tėvai (globėjai), kurių vaikai ugdomi pagal ikimokyklinio ir (ar) priešmokyklinio ugdymo programas, moka:

4.1. 100 procentų nustatytą 1, 2 arba 3 kartų per dieną maitinimo normos atlyginimą už kiekvieną lankytą dieną;

4.2. už pritaikytą maitinimą pagal gydytojo raštiškus nurodymus;

5. Atlyginimo dydis už vaiko maitinimą Ugdymo įstaigose:

5.1. lopšelio grupės vaikams (1–3 metų) – iki 1,90 Eur/d.;

5.2. darželio grupės vaikams (4–5 metų) – iki 2,20 Eur/d.;

5.3. priešmokyklinės grupės vaikams – iki 2,20 Eur/d.

6. Tėvai (globėjai) pasirenka savo vaikų maitinimo vieną variantą visam mėnesiui:

6.1. maitinimas 1 kartą per dieną;

6.2. maitinimas 2 kartus per dieną;

6.3. maitinimas 3 kartus per dieną.

7. Tėvai (globėjai), kurių vaikai ugdomi pagal ikimokyklinio ir (ar) priešmokyklinio ugdymo programas ikimokyklinio ugdymo įstaigose, bendrojo ugdymo mokyklose, socialiniuose ir ugdymo centruose,moka 5,00 Eur fiksuotą mėnesinį atlyginimą, nepriklausomai nuo to, kiek dienų vaikai lankė, išskyrus:

7.1. birželio, liepos ir rugpjūčio mėnesius, jei vaikas nelanko Ugdymo įstaigos;

7.2. vaikus, kurie ugdomi grupėse, kurių modelio trukmė per dieną ne daugiau kaip 4 val.;

7.3. vaikus, kuriems Savivaldybės administracijos direktoriaus įsakymu yra paskirtas privalomas ikimokyklinis ugdymas.

8. Gautos lėšos, nurodytos 7 ir 8 punktuose, skiriamos švietimo ir kitoms reikmėms.

**III SKYRIUS**

**ATLYGINIMO UŽ VAIKŲ IŠLAIKYMĄ LENGVATŲ TAIKYMAS**

**IR TAM BŪTINŲ DOKUMENTŲ PATEIKIMAS**

9. Atlyginimo už vaikų, ugdomų pagal ikimokyklinio ir priešmokyklinio ugdymo programas, maitinimą dydis mažinamas 50 procentų, jeigu pateikiami reikalingi patvirtinantys dokumentai, kai:

9.1. vaikui nustatytas neįgalumas;

9.2. vaiko tėvai (globėjai) pagal Lietuvos Respublikos piniginės socialinės paramos nepasiturintiems gyventojams įstatymą gauna socialinę pašalpą;

9.3. vaiką augina vienas iš tėvų, o kitas – miręs, dingęs be žinios, atlieka bausmę įkalinimo įstaigoje – ir vidutinės pajamos vienam šeimos nariui per mėnesį yra mažesnės nei 2,5 valstybės remiamų pajamų dydžio;

9.4. vaikas auga moksleivių ar studentų šeimoje, kurioje vienas iš tėvų mokosi mokymo įstaigos dieniniame skyriuje, bet ne ilgiau iki jam sukaks 29 metai;

9.5. šeima augina tris ir daugiau vaikų iki 18 metų, taip pat ir vyresnius, besimokančius bendrojo ugdymo mokyklose;

9.6. tėvas ar motina atlieka tikrąją karinę tarnybą;

9.7. vidutinės pajamos vienam šeimos nariui per mėnesį yra mažesnės nei 1,5 valstybės remiamų pajamų dydžio;

9.8. nedirba vienas (arba abu) iš tėvų (globėjų) ir registruoti darbo biržoje.

10. Atlyginimo už maitinimą dydis nemokamas, jeigu Savivaldybės administracijos direktoriaus įsakymu vaikui yra paskirtas privalomas ikimokyklinis ugdymas.

11. Vaikams, ugdomiems pagal priešmokyklinio ugdymo programą, paskyrus nemokamą maitinimą (pietus) pagal Savivaldybės tarybos patvirtintą Kėdainių rajono savivaldybės mokinių nemokamo maitinimo tvarkos aprašą, 50 procentų mažinamas atlyginimo dydis už kitus maitinimus: pusryčius, pavakarius ir vakarienę.

12. Ugdymo įstaigose leidžiama mažinti atlyginimo už maitinimą dydį, dengiant dalį vaiko maitinimo išlaidų maisto produktais pagal Ugdymo įstaigos direktoriaus patvirtintą tiekiamų produktų apskaitos tvarkos aprašą.

13. Lengvatos kompensuojamos iš Savivaldybės biudžeto lėšų. Paraiška dėl nemokamo maitinimo lėšų pateikiama Savivaldybės administracijos Apskaitos skyriui iki kiekvieno mėnesio 10 dienos.

14. Dokumentai, kurių pagrindu bus taikomos atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą lengvatos pagal šio Aprašo 10 punktą, pateikiami Ugdymo įstaigos direktoriui ar jo įgaliotam asmeniui priimant vaiką į Ugdymo įstaigą arba įgijus teisę į lengvatą ir užpildomas prašymas (žr. priedą). Pakartotinai pateikiami pasikeitusio turinio dokumentai kartą per metus iki rugsėjo 30 d. Šeimos pajamos skaičiuojamos už 3 praėjusius mėnesius iki prašymo pateikimo dienos.

15. Laiku nepateikus dokumentų, atlyginimas mokamas bendra tvarka.

16. Pateikus dokumentus, naujas atlyginimas nustatomas nuo kitos darbo dienos.

17. Tėvai (globėjai) teisės aktų nustatyta tvarka atsako už pateikiamų dokumentų ir informacijos teisingumą.

18. Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą lengvatų taikymas įforminamas Ugdymo įstaigos direktoriaus įsakymu.

**IV SKYRIUS**

**BAIGIAMOSIOS NUOSTATOS**

19. Vaikų išlaikymo atlyginimas mokamas už praeitą mėnesį iki einamojo mėnesio 25 d.

20. Centro direktorius užtikrina, kad tėvai (globėjai) atlyginimą už vaikų išlaikymą sumokėtų nustatytu laiku.

21. Dėl nepateisinamų priežasčių nesumokėjus atlyginimo už vaikų išlaikymą ilgiau kaip 3 mėnesius, skolos iš tėvų (globėjų) išieškomos Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atlyginimo dydžio už vaikų išlaikymą Kėdainių rajono savivaldybės ugdymo įstaigose, vykdančiose ikimokyklinio ir priešmokyklinio ugdymo programas, tvarkos aprašo priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ugdymo įstaigos pavadinimas)

direktoriui\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

**PRAŠYMAS**

**DĖL ATLYGINIMO UŽ MAITINIMĄ lengvatos taikymo vaikui, ugdomam pagal ikimokyklinio AR PRIEŠMOKYKLINIO ugdymo programą**

20 m. ………………d.

Prašom nuo \_\_\_\_\_\_\_\_\_\_\_\_\_\_\_ taikyti \_\_\_\_\_\_\_ procentų lengvatą už išlaikymą Ugdymo

(data)

įstaigoje mano sūnui (dukrai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko vardas, pavardė)

gim. \_\_\_\_\_\_\_\_\_\_\_\_\_\_\_\_ ir lankančiam (-ai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_grupę, nes:

(metai, mėnuo, diena) ( grupės pavadinimas)

*Reikiamą atsakymą pažymėti ×.*

 vaikui nustatytas neįgalumas;

 vaikų tėvai (globėjai) pagal Lietuvos Respublikos piniginės socialinės paramos nepasiturintiems gyventojams įstatymą gauna socialinę pašalpą;

 vaiką augina vienas iš tėvų, o kitas – miręs, dingęs be žinios, atlieka bausmę įkalinimo įstaigoje – ir vidutinės pajamos vienam šeimos nariui per mėnesį yra mažesnės nei 2,5 valstybės remiamų pajamų dydžio;

 vaikas auga moksleivių ar studentų šeimoje, kurioje vienas iš tėvų mokosi mokymo įstaigos dieniniame skyriuje, bet ne ilgiau iki jam sukaks 29 metai;

 šeima augina tris ir daugiau vaikų iki 18 metų, taip pat ir vyresnius besimokančius bendrojo ugdymo mokyklose;

 tėvas ar motina atlieka tikrąją karinę tarnybą;

 vidutinės pajamos vienam šeimos nariui per mėnesį yra mažesnės nei 1,5 valstybės remiamų pajamų dydžio;

 nedirba vienas (arba abu) iš tėvų (globėjų, rūpintojų) ir registruoti Darbo biržoje.

Šeimos pajamos

|  |  |  |  |  |
| --- | --- | --- | --- | --- |
| Eil.  Nr. | Pajamų rūšies pavadinimas | Pajamos, Eur | | |
| Vyras | Moteris | Vaikai |
| 1 | 2 | 3 | 4 | 5 |
| 1. | Su darbo ar tarnybos santykiais susijusios pajamos, įskaitant dienpinigius, butpinigius, maistpinigius ir kitas pajamas (išskyrus asmenų iki 18 metų pajamas) |  |  |  |
| 2. | Nedarbo socialinio draudimo išmokos |  |  |  |
| 3. | Autorinis atlyginimas, pajamos, gautos iš sporto veiklos, atlikėjo veiklos |  |  |  |
| 4. | Pensijos (senatvės, netekto darbingumo, našlių ir našlaičių, socialinė ir kt.), pensijų išmokos, šalpos išmokos, socialinio draudimo senatvės arba netekto darbingumo (invalidumo) pensijų priemokos |  |  |  |
| 5. | Valstybinės ir iš kitų žinybų gautos pensijos ar pensijų išmokos |  |  |  |
| 6. | Dividendai |  |  |  |
| 7. | Palūkanos |  |  |  |
| 8. | Individualios įmonės savininko pajamos, gautos iš šios įmonės apmokestinto pelno, ir (ar) mažosios bendrijos narių, tikrosios ūkinės bendrijos ar komanditinės ūkinės bendrijos tikrųjų narių pajamos ir iš šių įmonių asmeniniams poreikiams gautos lėšos |  |  |  |
| 9. | Individualios veiklos pajamos, įskaitant pajamas, gautas verčiantis veikla pagal verslo liudijimą ir individualios veiklos vykdymo pažymą (išskyrus asmenų iki 18 metų pajamas) |  |  |  |
| 10. | Pajamos, gautos iš žemės ūkio veiklos |  |  |  |
| 11. | Išmokos žemės ūkio veiklai (tiesioginės ir kompensacinės išmokos) |  |  |  |
| 12. | Piniginės lėšos, gautos vaikui (įvaikiui) išlaikyti (alimentai) |  |  |  |
| 13. | Išmokos, mokamos pagal Lietuvos respublikos vaikų išlaikymo išmokų įstatymą |  |  |  |
| 14. | Socialinio pobūdžio pajamos |  |  |  |
| 15. | Išeitinė išmoka |  |  |  |
| 16. | Ligos, profesinės reabilitacijos, motinystės, tėvystės, vaiko priežiūros išmokos |  |  |  |
| 17. | Statutiniams valstybės tarnautojams (pareigūnams) ir krašto apsaugos sistemos kariams laikinojo nedarbingumo, nėštumo ir gimdymo atostogų, tėvystės atostogų ar atostogų vaikui prižiūrėti laikotarpiais išmokėtos išmokos |  |  |  |
| 18. | Turtinės ar neturtinės žalos atlyginimas (įskaitant periodinę ir vienkartinę netekto darbingumo kompensaciją) |  |  |  |
| 19. | Turto pardavimo pajamos, išskyrus įskaitomas į turtą |  |  |  |
| 20. | Pajamos už kilnojamojo ar nekilnojamojo daikto nuomą |  |  |  |
| 21. | Loterijų ar kitų žaidimų laimėjimai, prizai |  |  |  |
| 22. | Stipendijos |  |  |  |
| 23. | Gautos (negrąžintos) paskolos ar jų dalis |  |  |  |
| 24. | Gautos dovanų piniginės lėšos |  |  |  |
| 25. | Paveldėtos piniginės lėšos |  |  |  |
| 26. | Kitos faktiškai gautos lėšos(užsienyje ar iš užsienio valstybės gautos piniginės lėšos, grąžintos gyventojų pajamų mokesčio permokų sumos ir kt.) |  |  |  |

Šeimos pajamų apskaičiavimas:

Šeimos pajamos už praėjusius 3 mėnesius \_\_\_\_\_\_\_\_ Eur.

Šeimos narių skaičius \_\_\_\_\_ žm.

Vidutinės pajamos vienam šeimos nariui per mėnesį \_\_\_\_\_\_\_ Eur.

PRIDEDAMA:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareiškiu, kad visi mano pateikti dokumentai ir informacija dėl atlyginimo už maitinimą lengvatos taikymui yra teisingi ir pasižadu informuoti apie atsiradusias pasikeitusias aplinkybes, kurios gali turėti įtakos, taikant šią lengvatą.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)